title: Odluka (EU) 2019/1485 Europskog parlamenta od 26. ožujka 2019. o razrješnici za izvršenje proračuna Europske agencije za lijekove (EMA) za financijsku godinu 2017.

text:
               27.9.2019

               HR

               Službeni list Europske unije

               L 249/233

      ODLUKA (EU) 2019/1485 EUROPSKOG PARLAMENTA
      od 26. ožujka 2019.
      o razrješnici za izvršenje proračuna Europske agencije za lijekove (EMA) za financijsku godinu 2017.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Europske agencije za lijekove za financijsku godinu 2017.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za lijekove za financijsku godinu 2017. s odgovorom Agencije (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 12. veljače 2019. o razrješnici koju treba dobiti Agencija za izvršenje proračuna za financijsku godinu 2017. (05825/2019 – C8-0075/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 70.,

                  —

                  uzimajući u obzir Uredbu (EZ) br. 726/2004 Europskog parlamenta i Vijeća od 31. ožujka 2004. o utvrđivanju postupaka odobravanja primjene i postupaka nadzora nad primjenom lijekova koji se rabe u humanoj i veterinarskoj medicini, te uspostavi Europske agencije za lijekove (5), a posebno njezin članak 68.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0135/2019),

         1.

            daje razrješnicu izvršnom direktoru Europske agencije za lijekove za izvršenje proračuna Agencije za financijsku godinu 2017.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europske agencije za lijekove, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 434, 30.11.2018., str. 141.

         (2)  SL C 434, 30.11.2018., str. 141.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 136, 30.4.2004., str. 1.

         (6)  SL L 328, 7.12.2013., str. 42.


title: Odluka (EU) 2019/1487 Europskog parlamenta od 26. ožujka 2019. o zatvaranju računa Europske agencije za lijekove za financijsku godinu 2017.

text:
               27.9.2019

               HR

               Službeni list Europske unije

               L 249/238

      ODLUKA (EU) 2019/1487 EUROPSKOG PARLAMENTA
      od 26. ožujka 2019.
      o zatvaranju računa Europske agencije za lijekove za financijsku godinu 2017.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Europske agencije za lijekove za financijsku godinu 2017.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za lijekove za financijsku godinu 2017. s odgovorom Agencije (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 12. veljače 2019. o razrješnici koju treba dobiti Agencija za izvršenje proračuna za financijsku godinu 2017. (05825/2019 – C8-0075/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 70.,

                  —

                  uzimajući u obzir Uredbu (EZ) br. 726/2004 Europskog parlamenta i Vijeća od 31. ožujka 2004. o utvrđivanju postupaka odobravanja primjene i postupaka nadzora nad primjenom lijekova koji se rabe u humanoj i veterinarskoj medicini, te uspostavi Europske agencije za lijekove (5), a posebno njezin članak 68.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0135/2019),

         1.

            odobrava zaključenje poslovnih knjiga Europske agencije za lijekove za financijsku godinu 2017.;

         2.

            nalaže svojem predsjedniku da ovu Odluku proslijedi izvršnom direktoru Europske agencije za lijekove, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 434, 30.11.2018., str. 141.

         (2)  SL C 434, 30.11.2018., str. 141.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 136, 30.4.2004., str. 1.

         (6)  SL L 328, 7.12.2013., str. 42.


title: Odluka (EU) 2019/1488 Europskog parlamenta od 26. ožujka 2019. o razrješnici za izvršenje proračuna Europskog centra za praćenje droga i ovisnosti o drogama (EMCDDA) za financijsku godinu 2017.

text:
               27.9.2019

               HR

               Službeni list Europske unije

               L 249/239

      ODLUKA (EU) 2019/1488 EUROPSKOG PARLAMENTA
      od 26. ožujka 2019.
      o razrješnici za izvršenje proračuna Europskog centra za praćenje droga i ovisnosti o drogama (EMCDDA) za financijsku godinu 2017.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Europskog centra za praćenje droga i ovisnosti o drogama za financijsku godinu 2017.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog centra za praćenje droga i ovisnosti o drogama za financijsku godinu 2017., s odgovorom Centra (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 12. veljače 2019. o razrješnici koju Centar treba dobiti za izvršenje proračuna za financijsku godinu 2017. (05825/2019 – C8-0071/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 70.,

                  —

                  uzimajući u obzir Uredbu (EZ) br. 1920/2006 Europskog parlamenta i Vijeća od 12. prosinca 2006. o Europskom centru za praćenje droga i ovisnosti o drogama (5), a posebno njezin članak 15.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0139/2019),

         1.

            daje razrješnicu direktoru Europskog centra za praćenje droga i ovisnosti o drogama za izvršenje proračuna Centra za financijsku godinu 2017.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Europskog centra za praćenje droga i ovisnosti o drogama, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 434, 30.11.2018., str. 149.

         (2)  SL C 434, 30.11.2018., str. 149.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 376, 27.12.2006., str. 1.

         (6)  SL L 328, 7.12.2013., str. 42.


Odluka Komisije od 26/09/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9528 - Macquarie Infrastructure and Real Assets (Europe) Limited / Currenta GmbH & Co OHG) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 08/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9519 - BROOKFIELD ASSET MANAGEMENT / KKR & CO / X-ELIO ENERGY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2019/1707 od 17. lipnja 2019. o stajalištu koje treba zauzeti u ime Europske unije u okviru Odbora za trgovinu osnovanog na temelju Privremenog sporazuma o partnerstvu između Europske zajednice, s jedne strane, i pacifičkih država, s druge strane, u pogledu preporuke za određene izmjene Sporazuma kako bi se uzelo u obzir pristupanje Samoe i buduća pristupanja ostalih pacifičkih otočnih država

text:
                  11.10.2019

                  HR

                  Službeni list Europske unije

                  L 260/45

         ODLUKA VIJEĆA (EU) 2019/1707
         od 17. lipnja 2019.
         o stajalištu koje treba zauzeti u ime Europske unije u okviru Odbora za trgovinu osnovanog na temelju Privremenog sporazuma o partnerstvu između Europske zajednice, s jedne strane, i pacifičkih država, s druge strane, u pogledu preporuke za određene izmjene Sporazuma kako bi se uzelo u obzir pristupanje Samoe i buduća pristupanja ostalih pacifičkih otočnih država
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 3. i članak 207. stavak 4. prvi podstavak, u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je 30. srpnja 2009. potpisala Privremeni sporazum o partnerstvu između Europske zajednice, s jedne strane, i pacifičkih država, s druge strane (1)
                        („Sporazum”), kojim se uspostavlja okvir za Sporazum o gospodarskom partnerstvu. Sporazum privremeno primjenjuju Nezavisna Država Papua Nova Gvineja od 20. prosinca 2009. i Republika Fidži od 28. srpnja 2014.

                     (2)

                     Člankom 80. Sporazuma predviđa se da ostale pacifičke otočne države koje su stranke Sporazuma iz Cotonoua (2) ili pacifički otoci čije se strukturne karakteristike i gospodarska i socijalna situacija mogu usporediti s onima u zemljama koje su stranke Sporazuma iz Cotonoua mogu pristupiti Sporazumu na temelju ponude za pristup tržištu u skladu s člankom XXIV. GATT-a iz 1994. Nezavisna Država Samoa (Samoa) podnijela je 5. veljače 2018. ugovornim strankama na odlučivanje zahtjev za pristupanje, zajedno s ponudom za pristup tržištu u skladu s člankom XXIV. GATT-a iz 1994.

                     (3)

                     Na šestom sastanku Odbora za trgovinu od 24. listopada 2018. predstavnici Komisije i pacifičkih država sastavili su popis tehničkih izmjena Sporazuma koje su potrebne kako bi se uzelo u obzir pristupanje Samoe Sporazumu. Predstavnici Unije i pacifičkih država zaključili su da bi te izmjene podrazumijevale uvrštavanje Samoe na popis ugovornih stranaka Sporazuma i dodavanje ponude Samoe za pristup tržištu u Prilog II. Sporazumu. Slične izmjene Sporazuma bile bi potrebne svaki put kada Sporazumu pristupi neka druga pacifička otočna država.

                     (4)

                     Vijeće je Odlukom (EU) 2018/1908 od 6. prosinca 2018. (3) odobrilo zahtjev za pristupanje Samoe. Tekst ponude Samoe za pristup tržištu priložen je toj odluci (4) Samoa je pristupila Sporazumu 21. prosinca 2018. i privremeno ga primjenjuje od 31. prosinca 2018.

                     (5)

                     Člankom 68. Sporazuma predviđa se da Odbor za trgovinu rješava sva pitanja potrebna za provedbu Sporazuma. Odbor za trgovinu potrebno je ovlastiti da odlučuje o svim tehničkim izmjenama Sporazuma koje bi mogle biti potrebne nakon pristupanja neke druge pacifičke otočne države.

                     (6)

                     Sedmi sastanak Odbora za trgovinu treba se održati 24. srpnja 2019. i na njemu će Odbor za trgovinu moći, u skladu s člankom 78. Sporazuma, preporučiti strankama da Sporazum izmijene kako bi se uzelo u obzir pristupanje Samoe i buduća pristupanja Sporazumu ostalih pacifičkih otočnih država.

                     (7)

                     Unija bi trebala bi utvrditi stajalište koje treba zauzeti u pogledu preporuke za takve izmjene.

                     (8)

                     Stajalište Unije u okviru sedmog sastanka Odbora za trgovinu trebalo bi se stoga temeljiti na priloženom nacrtu preporuke,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Odbora za trgovinu na njegovu sedmom sastanku u pogledu preporuke za određene izmjene Privremenog sporazuma o partnerstvu između Europske zajednice, s jedne strane, i pacifičkih država, s druge strane, kako bi se uzelo u obzir pristupanje Samoe te buduća pristupanja ostalih pacifičkih otočnih država, temelji se na nacrtu preporuke Odbora za trgovinu priloženom ovoj Odluci (5).

            Članak 2.
            Preporuka Odbora za trgovinu nakon njezina donošenja objavljuje se u Službenom listu Europske unije.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 17. lipnja 2019.

                  Za Vijeće

                  Predsjednica

               F. MOGHERINI

            (1)  Odluka Vijeća 2009/729/EZ od 13. srpnja 2009. o potpisivanju i privremenoj primjeni Privremenog sporazuma o partnerstvu između Europske zajednice, s jedne strane, i pacifičkih država, s druge strane (SL L 272, 16.10.2009., str. 1.).

            (2)  Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, kako je zadnje izmijenjen (SL L 317, 15.12.2000., str. 3).

            (3)  Odluka Vijeća (EU) 2018/1908 od 6. prosinca 2018. o pristupanju Samoe Privremenom sporazumu o partnerstvu između Europske zajednice, s jedne strane, i pacifičkih država, s druge strane (SL L 333, 28.12.2018., str. 1.).

            (4)  SL L 333, 28.12.2018., str. 3.

            (5)  Tekst Priloga II. (Carine koje se primjenjuju na uvoz u Neovisnu Državu Samou) Sporazumu objavljen je u SL L 333, 28.12.2018., str. 3.

            NACRT

               PREPORUKA br. 01/2019 ODBORA ZA TRGOVINU OSNOVANOG PRIVREMENIM SPORAZUMOM O PARTNERSTVU IZMEĐU EUROPSKE ZAJEDNICE, S JEDNE STRANE, I PACIFIČKIH DRŽAVA, S DRUGE STRANE I PACIFIČKIH DRŽAVA, S DRUGE STRANE

               od ...

               u pogledu pristupanja Samoe i budućih pristupanja ostalih pacifičkih otočnih država

            ODBOR ZA TRGOVINU,
            uzimajući u obzir Privremeni sporazum o partnerstvu između Europske zajednice, s jedne strane i pacifičkih država, s druge strane (1) („Sporazum”), kojim se uspostavlja okvir za Sporazum o gospodarskom partnerstvu, potpisan u Londonu 30. srpnja 2009., a posebno njegove članke 68., 78. i 80.,
            budući da:

                        (1)

                        Nezavisna Država Papua Nova Gvineja potpisala je Sporazum 30. srpnja 2009. i privremeno ga primjenjuje od 20. prosinca 2009., a Republika Fidži potpisala ga je 11. prosinca 2009. i privremeno ga primjenjuje od 28. srpnja 2014.

                        (2)

                        Nezavisna Država Samoa (Samoa) podnijela je 5. veljače 2018. ugovornim strankama na odlučivanje zahtjev za pristupanje, zajedno s ponudom za pristup tržištu u skladu s člankom XXIV. GATT-a iz 1994. Samoa je pristupila Sporazumu 21. prosinca 2018. i privremeno ga primjenjuje od 31. prosinca 2018.

                        (3)

                        S obzirom na pristupanje Samoe, Odbor za trgovinu preispitao je Sporazum i ugovornim strankama preporučuje donošenje tehničkih izmjena Sporazuma kako bi se Samoa uvrstila na popis ugovornih stranaka Sporazuma te ponuda Samoe za pristup tržištu dodala u Prilog II. Sporazumu.

                        (4)

                        Slične izmjene Sporazuma bit će potrebne svaki put kada Sporazumu pristupi neka druga pacifička otočna država.

                        (5)

                        Odbor za trgovinu predlaže da ga se ovlasti za donošenje odluke o svim tehničkim izmjenama Sporazuma koje bi mogle biti potrebne nakon pristupanja neke druge pacifičke otočne države,

                  DONIO JE OVU PREPORUKU:
            Odbor za trgovinu preporučuje da ugovorne stranke:

                        1.

                        zamijene članak 70. stavak 1. Sporazuma sljedećim tekstom:

                           „1.   Za potrebe ovog Sporazuma „ugovorne stranke” su Europska zajednica, dalje u tekstu „stranka EZ”, s jedne strane, i Papua Nova Gvineja, Republika Fidži Otoci i Nezavisna Država Samoa, dalje u tekstu „pacifičke države”, s druge strane.”;

                        2.

                        u članak 80. Sporazuma dodaju sljedeći stavak 3.:

                           „3.   Odbor za trgovinu može odlučivati o svim tehničkim izmjenama Sporazuma koje bi mogle biti potrebne nakon pristupanja neke druge pacifičke otočne države.”;

                        3.

                        u Prilog II. Sporazumu dodaju tekst dogovorene ponude za pristup tržištu Nezavisne Države Samoe naveden u Prilogu ovoj Preporuci;

                        4.

                        u Prilogu X. Protokolu II. uz Sporazum brišu upućivanje na Samou s popisa „Druge države AKP-a”.

               Sastavljeno u...

                     Za Odbor za trgovinu

                     Za Uniju

                     Za pacifičke države

               (1)  SL L 272, 16.10.2009., str. 2.


title: Odluka Vijeća (EU) 2019/1710 od 7. listopada 2019. o imenovanju triju članova i triju zamjenika članova Odbora regija, koje je predložila Kraljevina Španjolska

text:
                  11.10.2019

                  HR

                  Službeni list Europske unije

                  L 260/52

         ODLUKA VIJEĆA (EU) 2019/1710
         od 7. listopada 2019.
         o imenovanju triju članova i triju zamjenika članova Odbora regija, koje je predložila Kraljevina Španjolska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog španjolske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2015/1792 (4)5. listopada 2015. gđu Yolandu BARCINU ANGULO zamijenila je gđa Miren Uxue BARCOS BERRUEZO u svojstvu člana, a gđu Maríju Victoriju PALAU TÁRREGU zamijenila je gđa Elena CEBRIÁN CALVO u svojstvu zamjenika člana. Odlukom Vijeća (EU) 2015/2397 (5)16. prosinca 2015. g. Paulina RIVERU BAUTEA zamijenio je g. Fernando CLAVIJO BATLLE u svojstvu člana, a g. Javiera GONZÁLEZA ORTIZA zamijenila je gđa María Luisa de MIGUEL ANASAGASTI u svojstvu zamjenika člana. Odlukom Vijeća (EU) 2016/572 (6)11. travnja 2016. gđu Maríju Sol CALZADO GARCÍJU zamijenio je g. Ángel Luis SÁNCHEZ MUÑOZ u svojstvu zamjenika člana. Odlukom Vijeća (EU) 2016/1817 (7)7. listopada 2016. gđu Elenu CEBRIÁN CALVO zamijenio je g. Joan CALABUIG RULL u svojstvu zamjenika člana. Odlukom Vijeća (EU) 2019/1107 (8)25. lipnja 2019. gđu Maríju Luisu de MIGUEL ANASAGASTI zamijenio je g. Julián ZAFRA DÍAZ u svojstvu zamjenika člana.

                     (2)

                     Tri mjesta članova Odbora regija postala su slobodna istekom mandata gđe Miren Uxue BARCOS BERRUEZO, g. Fernanda CLAVIJE BATLLEA i g. Juana Vicentea HERRERE CAMPA.

                     (3)

                     Mjesto zamjenika člana Odbora regija postalo je slobodno istekom mandata g. Ángela Luisa SÁNCHEZA MUÑOZA.

                     (4)

                     Dva mjesta zamjenika članova Odbora regija postala su slobodna istekom mandata na temelju kojeg su predloženi g. Joan CALABUIG RULL (Delegado del Consell para la Unión Europea y Relaciones Externas) i g. Julián José ZAFRA DÍAZ (Director General de Asuntos Económicos con la Unión Europea del Gobierno de Canarias),

               DONIJELO JE OVU ODLUKU:

            Članak 1.
            Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

                        (a)

                        članovima:

                                    —

                                    gđa María Victoria CHIVITE NAVASCUÉS, Presidenta de la Comunidad Foral de Navarra,

                                    —

                                    g. Francisco IGEA ARISQUETA, Vicepresidente de la Junta de Castilla y León,

                                    —

                                    g. Ángel Víctor TORRES PÉREZ, Presidente del Gobierno de Canarias;

                              i

                        (b)

                        zamjenicima članova:

                                    —

                                    g. Joan CALABUIG RULL, Secretario Autonómico para la Unión Europea y Relaciones Externas
                                       de la Generalidad Valenciana (promjena mandata),

                                    —

                                    g. Manuel Alejandro CARDENETE FLORES, Viceconsejero de Turismo, Regeneración, Justicia
                                       y Administración Local
                                       de la Junta de Andalucía,

                                    —

                                    g. Julián José ZAFRA DÍAZ, Director General de Asuntos Europeos
                                       del Gobierno de Canarias (promjena mandata).

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 7. listopada 2019.

                  Za Vijeće

                  Predsjednik

               A.-M. HENRIKSSON

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2015/1792 od 5. listopada 2015. o imenovanju pet španjolskih članova i pet španjolskih zamjenikâ članova Odbora regija (SL L 260, 7.10.2015., str. 28.).

            (5)  Odluka Vijeća (EU) 2015/2397 od 16. prosinca 2015. o imenovanju španjolskog člana i španjolskog zamjenika člana Odbora regija (SL L 332, 18.12.2015., str. 144.).

            (6)  Odluka Vijeća (EU) 2016/572 od 11. travnja 2016. o imenovanju zamjenika člana Odbora regija kojeg je predložila Kraljevina Španjolska (SL L 97, 13.4.2016., str. 11.).

            (7)  Odluka Vijeća (EU) 2016/1817 od 7. listopada 2016. o imenovanju zamjenika člana Odbora regija, kojeg je predložila Kraljevina Španjolska (SL L 278, 14.10.2016., str. 45.).

            (8)  Odluka Vijeća (EU) 2019/1107 od 25. lipnja 2019. o imenovanju zamjenika člana Odbora regija, kojeg je predložila Kraljevina Španjolska (SL L 175, 28.6.2019., str. 37.).


title: Odluka Vijeća (EU) 2019/1711 od 7. listopada 2019. o imenovanju dvaju članova i triju zamjenika članova Odbora regija, koje je predložila Kraljevina Španjolska

text:
                  11.10.2019

                  HR

                  Službeni list Europske unije

                  L 260/54

         ODLUKA VIJEĆA (EU) 2019/1711
         od 7. listopada 2019.
         o imenovanju dvaju članova i triju zamjenika članova Odbora regija, koje je predložila Kraljevina Španjolska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog španjolske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2015/1792 (4)5. listopada 2015. g. Ignacija GONZÁLEZA GONZÁLEZA zamijenila je gđa Cristina CIFUENTES CUENCAS u svojstvu članice, a g. Borju COROMINASA FISASA i g. Juana Luisa SÁNCHEZA DE MUNIÁIN LACASU zamijenile su gđa Yolanda IBARROLA DE LA FUENTE i gđa Ana OLLO HUALDE u svojstvu zamjenica članova. Odlukom Vijeća (EU) 2015/1915 (5)9. listopada 2015. gđu Cristinu MAZAS PÉREZ-OLEAGA zamijenila je gđa Rosa Eva DÍAZ TEZANOS u svojstvu članice, a gđu Inmaculadu VALENCIA BAYÓN zamijenio je g. Juan José SOTA VERDIÓN u svojstvu zamjenika člana. Odlukom Vijeća (EU) 2016/410 (6)14. ožujka 2016. gđu Anu OLLO HUALDE zamijenio je g. Mikel IRUJO AMEZAGA u svojstvu zamjenika člana. Odlukom Vijeća (EU) 2017/619 (7)27. ožujka 2017. gđu Yolandu IBARROLA DE LA FUENTE zamijenio je g. Ignacio Javier GARCÍA GIMENO u svojstvu zamjenika člana. Odlukom Vijeća (EU) 2018/926 (8)26. lipnja 2018. gđu Cristinu CIFUENTES CUENCAS zamijenio je g. Ángel GARRIDO GARCÍA u svojstvu člana.

                     (2)

                     Dva mjesta članova Odbora regija postala su slobodna istekom mandata gđe Rose Eve DÍAZ TEZANOS i g. Ángela GARRIDE GARCÍE.

                     (3)

                     Dva mjesta zamjenika članova Odbora regija postala su slobodna istekom mandata g. Javiera GARCÍE GIMENA i g. Juana Joséa SOTE VERDIÓNA.

                     (4)

                     Mjesto zamjenika člana Odbora regija postalo je slobodno istekom mandata na temelju kojeg je predložen g. Mikel IRUJO AMEZAGA (Delegado del Gobierno de Navarra en Bruselas),

               DONIJELO JE OVU ODLUKU:

            Članak 1.
            Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

                        (a)

                        članicama:

                                    —

                                    gđa Isabel Natividad DÍAZ AYUSO, Presidenta de la Comunidad de Madrid,

                                    —

                                    gđa Paula FERNÁNDEZ VIAÑA, Consejera de Presidencia, Interior, Justicia y Acción Exterior del Gobierno de Cantabria,

                        (b)

                        zamjenicima članova:

                                    —

                                    g. Ignacio Jesús AGUADO CRESPO, Vicepresidente, Consejero de Deportes, Transparencia y Portavoz del Gobierno de la Comunidad de Madrid,

                                    —

                                    g. Mikel IRUJO AMEZAGA, Director General de Acción Exterior del Gobierno de Navarra (promjena mandata),

                                    —

                                    gđa Maria SÁNCHEZ RUIZ, Consejera de Economía y Hacienda del Gobierno de Cantabria.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 7. listopada 2019.

                  Za Vijeće

                  Predsjednica

               A.-M. HENRIKSSON

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2015/1792 od 5. listopada 2015. o imenovanju pet španjolskih članova i pet španjolskih zamjenikâ članova Odbora regija (SL L 260, 7.10.2015., str. 28.).

            (5)  Odluka Vijeća (EU) 2015/1915 od 9. listopada 2015. o imenovanju dvaju španjolskih članova i triju španjolskih zamjenika članova Odbora regija (SL L 280, 24.10.2015., str. 26.).

            (6)  Odluka Vijeća (EU) 2016/410 od 14. ožujka 2016. o imenovanju zamjenika člana Odbora regija, kojeg je predložila Kraljevina Španjolska (SL L 74, 19.3.2016., str. 39.).

            (7)  Odluka Vijeća (EU) 2017/619 od 27. ožujka 2017. o imenovanju zamjenika člana Odbora regija, kojeg je predložila Kraljevina Španjolska (SL L 89, 1.4.2017., str. 8.).

            (8)  Odluka Vijeća (EU) 2018/926 od 26. lipnja 2018. o imenovanju člana Odbora regija, kojeg je predložila Kraljevina Španjolska (SL L 164, 29.6.2018., str. 48.).


title: Odluka Komisije (EU) 2019/1712 оd 20. srpnja 2018. o javnom zajmu SA.29198 – (2010/C) (ex 2009/NN) koji je Slovačka odobrila društvu Železničná Spoločnosť Cargo Slovakia, a.s. (ZSSK Cargo) (priopćeno pod brojem dokumenta C(2019) 4723) (Vjerodostojan je samo tekst na slovačkom jeziku) (Tekst značajan za EGP)

text:
                  11.10.2019

                  HR

                  Službeni list Europske unije

                  L 260/56

         ODLUKA KOMISIJE (EU) 2019/1712
         оd 20. srpnja 2018.
         o javnom zajmu SA.29198 – (2010/C) (ex 2009/NN) koji je Slovačka odobrila društvu Železničná Spoločnosť Cargo Slovakia, a.s. (ZSSK Cargo)
         (priopćeno pod brojem dokumenta C(2019) 4723)
         (Vjerodostojan je samo tekst na slovačkom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije, a posebno njegov članak 108. stavak 2. prvi podstavak,
         uzimajući u obzir Sporazum o Europskom gospodarskom prostoru, a posebno njegov članak 62. stavak 1. točku (a),
         nakon što je pozvala zainteresirane strane da iznesu svoje primjedbe u skladu s prethodno navedenim odredbama (1),
         budući da:
         1.   Postupak

                     (1)

                     Dopisom od 24. veljače 2010. Komisija je obavijestila Slovačku da je odlučila pokrenuti postupak iz članka 108. stavka 2. Ugovora o funkcioniranju Europske unije („UFEU”) u vezi s javnim zajmom društvu Železničná Spoločnosť Cargo Slovakia, a.s. (dalje u tekstu „odluka o pokretanju postupka”).

                     (2)

                     Odluka Komisije o pokretanju postupka, kako je u njoj dodatno objašnjeno, uslijedila je nakon ranije pritužbe anonimnog konkurenta od 21. travnja 2009. i obavijesti koju je Slovačka podnijela 10. kolovoza 2009. radi pravne sigurnosti.

                     (3)

                     Odluka o pokretanju postupka objavljena je u Službenom listu Europske unije. Komisija je pozvala zainteresirane strane da podnesu primjedbe o javnom zajmu, no nije zaprimila takve primjedbe.

                     (4)

                     U dopisu od 16. lipnja 2010. Slovačka je podnijela primjedbe na odluku o pokretanju postupka.

                     (5)

                     Komisija je slovačkim tijelima 8. studenoga 2010., 22. prosinca 2010., 14. lipnja 2011., 6. kolovoza 2012. i 25. kolovoza 2016. poslala dodatne zahtjeve za informacije. Slovačka tijela dostavila su odgovore 6. prosinca 2012., 20. i 22. siječnja 2011., 11. srpnja 2011., 17. rujna 2012. i 14. listopada 2016. Slovačka tijela dostavila su 20. prosinca 2017. dodatan podnesak o kojem se raspravljalo na sastanku održanom 23. siječnja 2018.

               2.   Detaljni opis mjere

         2.1.   Korisnik (aktivnosti, vlasništvo, tržišni udio itd.)

                     (6)

                     Društvo Železničná Spoločnosť Cargo Slovakia, a.s. („ZSSK Cargo”) osnovano je 2005. nakon razdvajanja postojećeg željezničkog operatora Železničná spoločnosť, a.s. na tri zasebna željeznička prijevoznika: Železnice Slovenskej Republiky – upravitelj infrastrukture, Železničná spoločnosť Slovensko a.s. – putnički promet i ZSSK Cargo – prijevoz tereta. Slovačka je bila osnivač i stopostotni vlasnik društva ZSSK Cargo, a tu ulogu ima i danas. Slovačko Ministarstvo prometa, pošte i telekomunikacija izvršava vladina prava dioničara.

               2.2.   Opis zajma društvu ZSSK Cargo

                     (7)

                     Zajam od 165 969 594,37 EUR koji je predmet ovog postupka odobren je odlukom vlade br. 173 od 4. ožujka 2009. i isplaćen je društvu ZSSK Cargo 6. travnja 2009. na temelju ugovora koji su 31. ožujka 2009. sklopili Ministarstvo prometa, pošte i telekomunikacija i društvo ZSSK Cargo (2). Zajam je odobren na razdoblje od deset godina s odgodom plaćanja od dvije godine prije prve isplate obroka kojom se izvršava povrat glavnice.

                     (8)

                     Zajam nije bio kolateraliziran. Bio je usmjeren na financiranje plaća i drugih troškova osoblja, naknada za uporabu željezničke infrastrukture i financijskih naknada u kontekstu znatnog smanjenja operativnih prihoda te tekućih i planiranih mjera restrukturiranja, što je dodatno opisano u nastavku. Naime, zajam je odobren nakon izvješća sastavljenog u veljači 2009. o gospodarskoj situaciji društva i željeznica u Slovačkoj (Železnice Slovenskej republiky) u kojem se opisuju financijske poteškoće društva ZSSK Cargo i koji je priložen kao popratni dokument Odluci vlade br. 173 od 4. ožujka 2009.

                     (9)

                     Promjenjiva kamatna stopa zajma temeljila se na šestomjesečnoj europskoj međubankovnoj kamatnoj stopi (EURIBOR) uvećanoj za maržu od 3,2 % godišnje. Dogovorena godišnja kamatna stopa iznosila je 6. travnja 2009. 4,844 % (1,644 % (šestomjesečni EURIBOR) + 3,2 % (marža)). Prema slovačkim tijelima ta je stopa utvrđena na temelju mišljenja slovačke Agencije za upravljanje zaduženošću i likvidnošću ARDAL (3).

                     (10)

                     S obzirom na to da se financijska situacija društva ZSSK Cargo nastavila i u znak priznanja njegovih nastojanja u pogledu restrukturiranja koja su bila u tijeku, slovačka tijela nekoliko su puta tijekom 2011. i 2012. produžila početnu odgodu plaćanja od dvije godine za otplatu glavnice za ukupno 18 mjeseci. Iako je rok otplate izvorno bio utvrđen do 2019., društvo ZSSK Cargo otplatilo je cijeli zajam i dospjele kamate unaprijed, do studenoga 2015.

               2.3.   Financijska i operativna uspješnost društva ZSSK Cargo

                     (11)

                     Pružanje usluga željezničkog prijevoza tereta u potpunosti je u Slovačkoj omogućeno 2007. u skladu s Direktivom Vijeća 91/440/EEZ (4) kojom je od 1. siječnja 2006. liberaliziran međunarodni željeznički prijevoz tereta, a od 1. siječnja 2007. sve ostale usluge željezničkog prijevoza tereta.

                     (12)

                     Društvo ZSSK Cargo pružalo je i još pruža usluge željezničkog prijevoza tereta samostalno ili u kombinaciji s uslugama cestovnog prijevoza, ali i usluge iznajmljivanja, održavanja i popravka željezničkih vozila. U Slovačkoj je 2010. bilo aktivno 15 društava za prijevoz tereta. Društvo ZSSK Cargo prevezlo je 2008. 44,5 tona robe, što je činilo 93,7 % tržišnog udjela na slovačkom tržištu željezničkog prijevoza tereta. U prvoj polovini 2009. društvo ZSSK Cargo prevezlo je 15,3 milijuna tona robe, što je činilo 93 % tržišnog udjela na slovačkom tržištu željezničkog prijevoza tereta.

                     (13)

                     U prve tri godine nakon osnutka 2005. društvo ZSSK Cargo zabilježilo je gubitke. (5) Društvo ZSSK Cargo zabilježilo je 2005. i 2006. neto gubitke od 428 milijuna SKK (11,3 milijuna EUR) (6), odnosno 855 milijuna SKK (24,8 milijuna EUR) (7). To je društvo 2007. uspjelo smanjiti svoj neto gubitak na 154 milijuna SKK (4,5 milijuna EUR). Godine 2008. društvo ZSSK Cargo zabilježilo je neto dobit koja je iznosila 83 milijuna SKK (2,4 milijuna EUR), što je uglavnom bio rezultat smanjenja operativnih troškova za više od 600 milijuna SKK (17,4 milijuna EUR).

               2.4.   Financijska situacija društva ZSSK Cargo u vrijeme odobravanja zajma

                     (14)

                     Prema informacijama koje su pružila slovačka tijela, EBITDA društva ZSSK Cargo (dobit prije kamata, poreza, otpisa i amortizacije) povećala se 2008. za 6 % u odnosu na 2007. i iznosila je 59,8 milijuna EUR. Drugi ključni financijski pokazatelji (prihodi, vlasnički kapital, ukupna zaduženost) ostali su tijekom 2007. i 2008. stabilni ili su se blago poboljšali. Primjerice, udio duga u kapitalu smanjio se 2008. za 6 % i iznosio je 43,9 %. Iz financijskih podataka društva ZSSK iz ožujka 2009. na temelju kojih mu je agencija S&P dodijelila kreditni rejting može se zaključiti da ZSSK nije bilo poduzeće u teškoćama (rejting C) i da je zadržalo investicijski rejting (rejting BB).

                     (15)

                     No u godišnjem izvješću društva ZSSK Cargo spominje se da se u zadnjem tromjesečju 2008. utjecaj gospodarske krize u potpunosti odrazio u smanjenoj potražnji za prijevozom i prema tome doveo do pogoršanja rezultata društva ZSSK Cargo. Prihodi od prijevoza robe znatno su pali u tom razdoblju, za više od 30 %. Kao posljedica toga financijska situacija društva ZSSK Cargo pogoršala se krajem 2008., ali i nakon toga. Prihodi društva smanjili su se za 38 % u prvoj polovini 2009. u usporedbi s istim razdobljem 2008. Slično tome, rezultati društva smanjili su se s neto dobiti od 22 milijuna EUR u prvoj polovini 2008. na neto gubitak od 47 milijuna EUR u prvoj polovini 2009.

                     (16)

                     U tom su kontekstu u izvješću o gospodarskoj situaciji društva i željeznica u Slovačkoj iz veljače 2009. opisana nastojanja u pogledu restrukturiranja koja je društvo ZSSK Cargo već poduzelo u godinama od 2006. do 2008. U izvješću je dokumentirana potreba za zajmom, a ono je uključivalo i sljedeće dodatne mjere za koje se smatralo da su potrebne radi poboljšanja financijske situacije društva ZSSK Cargo: i. dodatne mjere za smanjenje troškova, ii. privremeno otpuštanje zaposlenika i iii. dugoročna optimizacija broja zaposlenika i daljnje restrukturiranje poslovanja društva ZSSK Cargo. Smanjenje broja osoblja za više od 10 % i druge mjere restrukturiranja troškova dovele su 2007. do smanjenja operativnih troškova od 600 milijuna SKK (17,4 milijuna EUR). Mjere restrukturiranja dovele su 2007. do znatnog smanjenja gubitaka i do pozitivnih rezultata tijekom 2008. unatoč prvim negativnim učincima krize krajem te godine. U izvješću je na temelju tih činjenica zaključeno da se društvo ZSSK Cargo kreće prema dugoročnoj konkurentnosti i profitabilnosti te da su očekivani financijski gubici 2009. uglavnom posljedica drastičnog, no privremenog smanjenja obujma prijevoza zbog krize koja je započela prethodne godine.

                     (17)

                     Nakon toga je, prema rezultatima na godišnjoj osnovi (tablica 1. u nastavku), neto dobit tijekom 2010. i dalje bila izrazito negativna. No društvo je već 2011. uspjelo znatno smanjiti gubitke, uz smanjene prihode nakon toga. U narednim se godinama, do 2016., broj osoblja smanjio za 44 %. Društvo ZSSK Cargo oporavilo se do 2013. i sada bilježi skromnu dobit, kako je prikazano u tablici.

                        Odabrani financijski podaci društva ZSSK Cargo za razdoblje 2008.–2016.

                                 (u milijunima EUR)

                                 2008.

                                 2009.

                                 2010.

                                 2011.

                                 2012.

                                 2013.

                                 2014.

                                 2015.

                                 2016.

                                    Prihodi

                                 458

                                 340

                                 378

                                 371

                                 315

                                 369

                                 296

                                 284

                                 278

                                    Dobit

                                 2,7

                                 – 126,6

                                 – 122,6

                                 –0,3

                                 –23,9

                                 +0,3

                                 –5,5

                                 +0,8

                                 +0,1

                                    Broj osoblja

                                 10 448

                                 9 826

                                 9 546

                                 8 054

                                 6 822

                                 6 331

                                 6 103

                                 6 027

                                 5 794

                                    Izvor: Godišnja izvješća društva ZSSK Cargo koja je dostavila Slovačka dostupna su (od 2011.) i na https://www.zscargo.sk/en/media/annual-reports

               2.5.   Zajmovi koje su ponudile druge banke i uvjeti drugih zajmova sa sličnim rejtingom u to vrijeme

                     (18)

                     Prije nego što je zajam odobren u ožujku 2009. tri komercijalne banke dostavile su društvu ZSSK Cargo indikativnu ponudu za zajam u istom iznosu (166 milijuna EUR) i s istim rokom otplate (10 godina), uz kamatnu stopu jednaku šestomjesečnom EURIBOR-u uvećanom za 295 baznih bodova ([komercijalna banka 1] *), 285–300 baznih bodova ovisno o dospijeću ([komercijalna banka 2]) ili 425 baznih bodova ([komercijalna banka 3] *), bez nekog određenog kolaterala.

                     (19)

                     Na dan odobravanja kredita, 31. ožujka 2009., približno 32 društva sa sličnom kreditnom sposobnošću (rejting BB) kao ZSSK Cargo sklopila su na financijskim tržištima ugovore o razmjeni na osnovi nastanka statusa neispunjenja obveza (CDS) s rokom dospijeća od deset godina. Većina tih ugovora imala je stopu neusklađenosti dospijeća od 305 do 916 baznih bodova (8).

               2.6.   Razlozi za pokretanje postupka

                     (20)

                     Komisija je odlučila pokrenuti postupak jer nije mogla isključiti mogućnost da je javni zajam odobren društvu ZSSK Cargo uključivao državnu potporu u smislu članka 107. stavka 1. UFEU-a. Komisija je smatrala da je moguće da je zajam odobren pod uvjetima koji su povoljniji od stopa utvrđenih u Komunikaciji o referentnoj stopi (9), koja je donesena nedugo prije odluke o pokretanju postupka. Komisija je ujedno izrazila sumnje u pogledu spojivosti zajma s unutarnjim tržištem, posebno kada je riječ o sljedećim pitanjima.

                     (21)

                     Kada je riječ o pitanju je li zajam bio u skladu s tržišnim uvjetima, u odluci o pokretanju postupka preispituje se obrazloženje za odabir kamatne stope koja se temelji na šestomjesečnom EURIBOR-u umjesto na jednogodišnjem IBOR-u utvrđenom u Komunikaciji o referentnoj stopi, ali i odgoda plaćanja od dvije godine i njezin utjecaj na kamatnu stopu. Čini se da se obračunanom kamatnom maržom (320 baznih bodova) nije uzela u obzir sve lošija financijska situacija društva ZSSK Cargo: budući da je riječ o društvu bez kreditne povijesti ili bilo kakvog dostupnog rejtinga te koje prolazi kroz financijske poteškoće, marža za zajam s visokim kolateralom trebala bi u skladu s Komunikacijom o referentnoj stopi iznositi najmanje 400 baznih bodova. Ako je razina kolaterala niska, marža je trebala iznositi 1000 baznih bodova.

                     (22)

                     U odluci o pokretanju postupka ujedno su iznesene sumnje u pogledu toga može li se taj zajam, u slučaju da čini državnu potporu, proglasiti spojivim s unutarnjim tržištem u skladu s člankom 107. stavkom 3. točkama (b) ili (c) UFEU-a s obzirom na pravila utvrđena u Privremenom okviru Zajednice za mjere državnih potpora kojima se podupire pristup financiranju u trenutačnoj financijskoj i gospodarskoj krizi (10), Smjernicama Zajednice o državnim potporama za sanaciju i restrukturiranje poduzeća u teškoćama (11) ili Smjernicama Zajednice o državnim potporama za željeznička poduzeća (12).

               3.   Primjedbe Slovačke

                     (23)

                     Slovačka tijela tvrde da je država kao razuman dioničar odobrila zajam po tržišnim uvjetima i da on prema tome ne sadržava elemente državne potpore.

                     (24)

                     Prvo, slovačka tijela tvrde da bi u istoj situaciji svaki razuman dioničar odobrio zajam tom društvu. Slovačka tijela tvrde da se može očekivati da bi dioničar odobrio zajam pod tržišnim uvjetima na temelju kamatne stope na donjoj granici koju banke nude za zajmove sa sličnim parametrima. Nije u interesu dioničara da vlastitom društvu odobri zajam za poslovanje uz previsoku kamatu jer bi time mogao nesrazmjerno opteretiti to društvo. To bi zatim moglo dovesti do ugrožavanja svrhe zajma, a to je uglavnom prevladavanje privremenih gospodarskih problema ili daljnji razvoj poslovanja tog društva. Naprotiv, dioničar prvenstveno želi da društvo ostvaruje dobit u narednim razdobljima i prema tome nije zainteresiran za prihode od kamata na zajam koji je odobren njegovu vlastitom društvu pod uobičajenim tržišnim uvjetima, već želi poduprijeti poslovanje društva kako bi ostvarilo dobit od koje bi se kasnije mogla isplatiti dividenda.

                     (25)

                     Drugo, slovačka tijela tvrde da bi društvo ZSSK Cargo prema njegovim financijskim projekcijama koje su bile dostupne u vrijeme odobravanja zajma imalo dovoljno slobodnog novčanog toka da otplati zajam tijekom desetogodišnjeg razdoblja. Tvrde da je Slovačka pri odlučivanju o pružanju zajma zapravo pažljivo razmotrila iznos zajma i uvjete njegova pružanja društvu ZSSK Cargo s obzirom na aktualna kretanja na tržištu i u gospodarstvu, a istodobno je vodila računa o pretpostavkama u pogledu budućih očekivanja. Slovačka je u tom kontekstu imala na raspolaganju izvješća o upravljanju krizom društva ZSSK Cargo, u kojima je društvo ZSSK Cargo detaljno opisalo mjere ostvarivanja uštede koje su činile temeljan preduvjet za daljnje funkcioniranje društva kojim bi se spriječile ponovne poteškoće, ali i preduvjet za stvaranje mogućnosti otplate zajma. Slovačka je odluku o pružanju zajma temeljila na pretpostavci da će se gospodarstvo oporaviti nakon što se riješe negativni učinci gospodarske krize, što će ujedno imati pozitivan utjecaj na sektor željezničkog prijevoza tereta i odraziti se u povećanom obujmu prevezene robe. Slovačka napominje da su ta očekivanja poslije potvrđena i da je društvo ZSSK Cargo u narednim razdobljima zabilježilo povećanje broja obavljenih prijevoza te ponovno počelo ostvarivati dobre poslovne rezultate. Naposljetku, uspjelo je otplatiti cijeli zajam zajedno s kamatama 2015., ranije nego što je to bilo utvrđeno u ugovoru u zajmu.

                     (26)

                     Slovačka su tijela ujedno ukazala na činjenicu da je društvo ZSSK Cargo 2008. uspjelo smanjiti svoju zaduženost i da mu se udio duga u kapitalu smanjio na 43,9 % (za gotovo šest postotnih bodova). Tvrde i da društvo ZSSK Cargo nije bilo u teškoćama i da je kamatnu stopu izračunala javna Agencija za upravljanje zaduženošću i likvidnošću (ARDaL) u skladu s Komunikacijom o referentnoj stopi.

                     (27)

                     Treće, slovačka su tijela tvrdila da su o uvjetima kredita odlučila na temelju ponuda triju komercijalnih banaka, od kojih je zatraženo da dostave ponude za dodjelu zajma u istom iznosu, ali i drugih zajmova koje je društvo ZSSK Cargo prethodno primilo.

                     (28)

                     Uporaba šestomjesečne stope EURIBOR temeljila se na činjenici da bi tu stopu upotrijebile i komercijalne banke koje pružaju zajmove na tržištu. Slovačka je prema tome bila zainteresirana za dodjelu zajma po kamatnoj stopi sličnoj onoj po kojoj se društvo ZSSK Cargo u to vrijeme moglo zadužiti na tržištu, uzimajući u obzir najpovoljnije uvjete koji su se na tržištu mogli ostvariti. Dakle, budući da su privatne banke bile spremne pružiti zajam društvu ZSSK Cargo pod sličnim uvjetima i da je jedna od banaka opisala ZSSK Cargo kao pouzdanog i poštenog klijenta među svojim važnim klijentima, slovačka tijela tvrde da su postupala kao privatni subjekt te da zajam stoga ne čini financijsku prednost i da društvu ZSSK Cargo nije donio povoljniji konkurentski položaj u odnosu na druge konkurente.

                     (29)

                     Četvrto, kada je riječ o navodnom nedokazanom rejtingu društva ZSSK Cargo, slovačka su tijela tvrdila da ZSSK Cargo u vrijeme odobravanja zajma nije bilo društvo bez kreditne povijesti ili rejtinga. Društvo ZSSK Cargo imalo je razmjerno dobru kreditnu povijest u vrijeme pružanja povratljive financijske pomoći, a banke su društvo ZSSK Cargo smatrale pouzdanim klijentom. To se odražavalo i u ponudama komercijalnih banaka koje su dostavljene Komisiji. Te ponude jasno pokazuju da su banke bile spremne dodijeliti zajam društvu ZSSK Cargo pod sličnim uvjetima pod kojima je to učinila Slovačka, a u pogledu kreditne povijesti i pouzdanosti društva ZSSK Cargo nijedna banka nije tražila da društvo ZSSK Cargo pruži kolateral niti je to postavila kao uvjet za odobravanje zajma. Banke stoga, čak i u slučaju društva ZSSK Cargo, ne bi zahtijevale službeni kreditni rejting za odobravanje zajma na uobičajenom tržištu. Osim toga, banke su i same mogle ocijeniti društvo ZSSK Cargo.

                     (30)

                     Naposljetku, slovačka tijela tvrde da čak i ako postoje stvarne ponude banaka, nema razloga za primjenu alternativnih (referentnih) metoda za utvrđivanje toga je li zajam odobren pod tržišnim uvjetima. Isto tako, ako se primijeni Komunikacija o referentnoj stopi, vidljivo je da su uvjeti zajma bili u skladu s referentnim stopama:

                                 (a)

                                 šestomjesečna stopa EURIBOR u to je vrijeme iznosila 1,67 %, što zajedno s upotrijebljenom maržom (3,2 %) čini stopu od 4,87 %;

                                 (b)

                                 marža od 3,2 % odgovara marži koju bi primijenile komercijalne banke (prosječna marža prema indikativnim ponudama koje su dostavile komercijalne banke iznosi 3,35 %).

                     (31)

                     Društvo ZSSK Cargo nije bilo poduzeće s visokim rejtingom ni s dobrim rejtingom i nije ponudilo nikakav kolateral (u takvom bi slučaju marža od 100 baznih bodova (1 %) bila dostatna), no ne može se reći da je to bilo poduzeće bez kreditne povijesti ili s rejtingom koji bi zahtijevao maržu od najmanje 400 baznih bodova. Budući da je društvo ZSSK Cargo u to vrijeme moglo biti ocijenjeno kao poduzeće s rejtingom boljim od dobrog i niskim kolateralom te s kreditnom poviješću koja pokazuje da može ispuniti svoje obveze, slovačka tijela tvrde da je bilo opravdano utvrditi maržu u skladu s metodologijom navedenom u Komunikaciji o referentnoj stopi, u rasponu od 100 do 220 baznih bodova. To odgovara metodi koju je u ovom slučaju upotrijebila Slovačka, iako je šestomjesečna stopa EURIBOR primijenjena kao osnova izračuna.

                     (32)

                     Banke su u tom pogledu tada određivale kamatne stope koristeći se šestomjesečnom stopom EURIBOR s maržom od približno 3 %, tj. kamatne stope slične uvjetima zajma. Kamatna stopa utvrđena je na temelju ocjene tržišnih uvjeta, među ostalim indikativnih ponuda koje su dostavile komercijalne banke, tj. kao odraz tržišnih uvjeta, i na temelju usporedbe s kamatnim stopama po kojima se država zaduživala (1,5 % godišnje). Tome je pridodana kreditna marža od 1,7 % godišnje uzimajući pritom u obzir kreditni rizik društva ZSSK Cargo, što odgovara ukupnoj marži od 3,2 % godišnje. Kamatna stopa stoga je utvrđena u skladu s tržišnim uvjetima u to vrijeme, točnije sa šestomjesečnom stopom EURIBOR-a uvećanom za maržu od 3,2 % godišnje.

                     (33)

                     Zaključno, Slovačka tvrdi da je postupala u skladu s načelom privatnog ulagatelja u tržišnom gospodarstvu i da zajam prema tome nije donio prednost društvu ZSSK Cargo.

               4.   Ocjena – postojanje državne potpore

                     (34)

                     U skladu s člankom 107. stavkom 1. UFEU-a „svaka potpora koju dodijeli država članica ili koja se dodjeljuje putem državnih sredstava u bilo kojem obliku koja narušava ili prijeti da će narušiti tržišno natjecanje stavljanjem određenih poduzetnika ili proizvodnje određene robe u povoljniji položaj, nespojiva je sa zajedničkim tržištem u mjeri u kojoj utječe na trgovinu među državama članicama”.

                     (35)

                     Da bi se određena mjera mogla smatrati državnom potporom u smislu te odredbe, moraju biti ispunjeni kumulativni uvjeti navedeni u nastavku: i. mjera mora biti pripisiva državi i mora se financirati iz državnih sredstava; ii. primatelj mora njome ostvariti neku prednost; iii. ta prednost mora biti selektivna; i iv. mjerom se mora narušavati tržišno natjecanje ili mora postojati prijetnja da će se narušiti tržišno natjecanje i utjecati na trgovinu među državama članicama. Kriteriji utvrđeni u članku 107. stavku 1. UFEU-a kumulativni su pa je u ovom slučaju primjereno ograničiti ocjenu na pitanje je li zajmom nastala (selektivna) prednost za društvo ZSSK.

               4.1.   Pravni okvir za ocjenu prisutnosti ekonomske prednosti u odnosu na tržišne uvjete

                     (36)

                     Sud Europske unije smatrao je da primjena testa tržišnog ulagatelja, koji omogućuje ocjenu toga je li dodijeljena ekonomska prednost kojom se (javno) poduzeće neopravdano stavlja u povoljniji položaj, ovisi o tome postupa li država kao dioničar ili kao javno tijelo. Država članica mora neosporivo utvrditi da je postupala kao ulagatelj koji traži povrat ulaganja i poduprijeti tu tvrdnju objektivnim i provjerljivim elementima. Ti elementi moraju potjecati iz vremena u kojem je donesena odluka o odobravanju mjere i pokazati da se ta odluka temeljila na ekonomskim ocjenama koje su slične onima koje bi proveo tržišni ulagatelj radi utvrđivanja profitabilnosti ulaganja (13). Potrebno je ocijeniti i postojanje i iznos potpore s obzirom na situaciju koja je prevladavala u vrijeme odobravanja zajma (14).

                     (37)

                     Ponašanje tržišnog ulagatelja s kojim treba usporediti intervenciju javnog ulagatelja nije nužno ponašanje uobičajenog ulagača koji ulaže kapital radi ostvarivanja dobiti u relativno kratkom roku. No ponašanje mora biti barem onakvo kakvo je ponašanje privatnog holding društva ili privatne skupine poduzetnika koji slijede opću ili sektorsku strukturnu politiku i koji nastoje ostvariti dugoročniju profitabilnost (15).

                     (38)

                     Slovačka u ovom predmetu tvrdi da je pri odobravanju zajma postupala kao razuman dioničar te je dostavila dokaze koji su joj bili dostupni i koje je uzela u obzir prije odobravanja zajma (vidjeti odjeljak 3.). Iz tog slijedi da Komisija na temelju tih dokaza mora ispitati prisutnost selektivne ekonomske prednosti. Posebno treba ispitati je li u sličnim okolnostima i na temelju dostupnih i ispitanih informacija tržišni ulagatelj koji je u situaciji što je moguće sličnijoj onoj Slovačke (u okviru njezina nadležnog Ministarstva prometa, pošte i telekomunikacija) mogao pružiti financiranje društvu ZSSK Cargo u obliku dugoročnog zajma pod uvjetima pod kojima je taj zajam odobren (16).

                     (39)

                     U tom je ispitivanju potrebno ocijeniti je li uvjetima zajma koji je odobrila Slovačka u korist društva ZSSK Cargo dodijeljena selektivna ekonomska prednost tom društvu. Dakle, to podrazumijeva uvjete koji društvu ZSSK Cargo ne bi bili omogućeni na tržištu. Komisija u tom smislu mora posebno uzeti u obzir financijsku situaciju društva ZSSK Cargo i predvidljiva kretanja u vrijeme odobravanja zajma, položaj Slovačke kao dioničara i uvjete koji su pruženi za zajam.

                     (40)

                     Stoga treba provesti odgovarajući test u kojem će se ispitati bi li neki sudionik na tržištu na mjestu Slovačke u ožujku 2009 odobrio zajam pod istim uvjetima. Odgovarajući sudionik za tu ocjenu nije komercijalna banka s malo ili nimalo kreditnog iskustva u pogledu odobravanja komercijalnog zajma, već tržišni ulagatelj koji je jedini dioničar društva ZSSK Cargo i koji odobrava zajam kako bi svojem kontroliranom društvu omogućio da podmiri operativne troškove nakon naglog i neočekivanog pada aktivnosti i prihoda.

                     (41)

                     U tom ispitivanju sama činjenica da je društvo ZSSK Cargo već 2015., četiri godine prije izvorno utvrđenog roka otplate, uspjelo u potpunosti otplatiti zajam i da je nakon toga zabilježilo operativnu dobit, nije dovoljna za donošenje zaključka da bi ulagatelj u tržišnom gospodarstvu na mjestu Ministarstva prometa, pošte i telekomunikacija isto tako odobrio zajam uz umjereno jamstvo da će zajam biti otplaćen. Ta rana otplata samo potvrđuje, ex post, da je javni dioničar/vjerovnik donio razumnu ocjenu na temelju informacija koje su bile dostupne i koje su ispitane prije odobravanja zajma i na temelju nje ne mora se nužno pozitivno zaključiti da bi drugi sudionik odobrio isti zajam.

               4.2.   Ocjena zajma odobrenog društvu ZSSK Cargo

                     (42)

                     Prvo, dokazi dostavljeni u postupku pokazuju da su tri komercijalne banke društvu ZSSK Cargo dostavile indikativnu ponudu za zajam u istom iznosu (166 milijuna EUR) i s istim rokom otplate (10 godina), uz kamatnu stopu jednaku šestomjesečnom EURIBOR-u uvećanom za 295 baznih bodova ([komercijalna banka 1]), 285 – 300 ([komercijalna banka 2]) ili 425 baznih bodova ([komercijalna banka 3]), bez nekog određenog kolaterala. Dakle, dvije komercijalne banke bile su spremne ponuditi društvu ZSSK Cargo čak i niže marže kamatne stope od one koju je obračunala Slovačka, točnije 320 baznih bodova. Te su indikativne ponude bile poznate Slovačkoj, koja ih je ispitala radi utvrđivanja kamatne stope zajma koji je predmet ispitivanja (vidjeti uvodne izjave 18. i 27.). Kamatna stopa koja se obračunava na javni zajam stoga je utvrđena radi naknade koja je primjerena za privatnog ulagatelja u tržišnom gospodarstvu i u skladu s tom naknadom.

                     (43)

                     Činjenica da je zajmom predviđena dvogodišnja odgoda plaćanja za otplatu glavnice zajma, koja je kasnije produžena za dodatnih 18 mjeseci, vjerojatno ne bi imala znatan učinak na ocjenu uvjeta zajma. Budući da su se kamate na neotplaćeni iznos plaćale svakih šest mjeseci od početka trajanja zajma, pogodnost odgođene otplate glavnice nadmašena je plaćanjem većih kamata.

                     (44)

                     Osim toga, indikativne ponude ujedno pokazuju da je uporaba šestomjesečne stope EURIBOR bila uobičajena praksa privatnih banaka i da je stoga u skladu s tržišnim uvjetima. Društvo ZSSK Cargo bilo je poznato svim tim bankama na temelju zajmova pruženih prethodnih godina, a [komercijalna banka 1] čak je u svojoj ponudi izričito opisala društvo ZSSK Cargo kao pouzdanog partnera dostojnog povjerenja. Osim tih ponuda, društvo ZSSK Cargo imalo je kreditnu povijest s te tri banke, ali i s drugim komercijalnim bankama, što je u suprotnosti s preliminarnim stajalištem navedenim u odluci o pokretanju postupka.

                     (45)

                     Naposljetku, usporedba kamatne marže od 320 baznih bodova obračunane na zajam sa stopama ugovora o razmjeni na osnovi nastanka statusa neispunjavanja obveza (CDS) u vrijeme kad je zajam odobren, kako je opisano u uvodnoj izjavi 19., isto tako pokazuje da se može smatrati da se ta kamatna marža ubraja među stvarne tržišne stope za društva s istim rejtingom kao društvo ZSSK Cargo u ožujku 2009. Drugim riječima, usporedbom s ugovorom o razmjeni na osnovi nastanka statusa neispunjavanja obveza (CDS) ne potkrepljuju se sumnje iznesene u odluci o pokretanju postupka. Može se zaključiti da se nije pokazalo da je stvarno obračunana kamatna stopa dovela do neopravdane prednosti za društvo ZSSK Cargo u odnosu na tržišne uvjete.

                     (46)

                     Dakle, svi dostupni dokazi upućuju na to da bi društvo ZSSK Cargo vjerojatno dobilo financiranje i od privatnih komercijalnih zajmodavaca uz slične uvjete, čime su otklonjene sumnje iznesene u odluci o pokretanju postupka. To je čak i vjerojatnije jer takvi sudionici na tržištu, za razliku od države, nisu kao dioničari mogli ostvariti povrat prihoda koji se hipotetski gubi u zajmovima pod ponuđenim uvjetima, a koji su na prvi pogled navodno niski.

                     (47)

                     Drugo, na temelju dokaza prikupljenih tijekom postupka društvo ZSSK Cargo u vrijeme odobravanja zajma nije bilo poduzeće u teškoćama prema dva mjerljiva kriterija iz Smjernica Zajednice o državnim potporama za sanaciju i restrukturiranje poduzeća u teškoćama iz 2004. (točka 10.). Točnije, društvo ZSSK Cargo u to vrijeme nije izgubilo više od polovine svojeg upisanog kapitala, od čega jednu četvrtinu u posljednjih 12 mjeseci, i nije ispunjavalo kriterije za nacionalni stečajni postupak. Nadalje, unatoč akutnom manjku likvidnosti 2009., isto je tako malo vjerojatno da bi se društvo ZSSK Cargo moglo smatrati društvom u teškoćama na temelju nemjerljivih kriterija iz tih smjernica (točka 11., npr. porast duga, pad vrijednosti imovine ili nulta vrijednost imovine ili višak kapaciteta).

                     (48)

                     Naime, društvo ZSSK Cargo zabilježilo je malu dobit 2008., a akumulirani gubici iz prethodnih godina (koji su 31. prosinca 2008. iznosili 1 452 milijuna SKK (42,2 milijuna EUR)) još su uvijek bili razmjerno mali u usporedbi s ukupnim vlasničkim kapitalom od više od 13 000 milijuna SKK (377,5 milijuna EUR). Čak i znatan gubitak koji je nakon toga zabilježen za cijelu 2009. godinu nije eliminirao više od polovine upisanog temeljnog kapitala. Osim toga, zaduženost društva ZSSK Cargo bila je početkom 2009. prilično skromna, uz udio duga u kapitalu od 0,44. U usporedbi s time, u skladu sa Smjernicama Zajednice o državnim potporama za sanaciju i restrukturiranje poduzeća u teškoćama iz 2014. (koje nisu primjenjive u ovom slučaju) omjer kojim se utvrđuje je li neko poduzeće u teškoćama prema specifičnim pravilima za pružanje potpore poduzećima u teškoćama iznosi 7,5, dakle sedamnaest je puta viši.

                     (49)

                     Čini se da je rejting društva ZSSK Cargo u vrijeme odobravanja zajma bio viši od ocjene CCC koja se upotrebljava za poduzeća u teškoćama u skladu s Komunikacijom o referentnoj stopi iz 2008. i na koju se oslanjala odluka o pokretanju postupka kako bi se preliminarno ukazalo na to da je stvarno obračunana kamatna stopa bila neopravdano niska. Suprotno tome, svi dostupni dokazi ukazuju na to da bi društvo ZSSK Cargo dobilo ocjenu BB, čime bi imalo pristup financiranju po nižoj cijeni od poduzeća u teškoćama. Nadalje, nezanemariva razlika od 80 baznih bodova između kamatne marže javnog zajma od 320 baznih bodova koji je predmet ispitivanja i zamjenske vrijednosti tržišne marže od 400 baznih bodova utvrđene za poduzeća s ocjenom BB s niskim kolateralom u skladu s Komunikacijom o referentnoj stopi iz 2008. mnogo je niža od razlike od 140 baznih bodova između stvarnih kamatnih stopa na zajam koje su ponudile komercijalne banke u odnosu na društvo ZSSK Cargo i koje su podnesene tijekom postupka.

                     (50)

                     Nasuprot preliminarnim stajalištima navedenima u odluci o pokretanju službenog postupka, iz toga slijedi da se ne može smatrati da razlika u kamatnoj stopi javnog zajma u odnosu na zamjensku vrijednost tržišne marže predviđenu u Komunikaciji o referentnoj stopi iz 2008. ukazuje na to da potonja nije odobrena u skladu s tržišnim uvjetima.

                     (51)

                     Treće, u obzir treba uzeti činjenicu da je država posjedovala (i još uvijek posjeduje) 100 % dionica društva ZSSK Cargo. Gospodarska razmatranja države u pogledu očekivane dobiti od zajma nisu ograničena samo na očekivana plaćanja kamatnih stopa, kao što je to slučaj s komercijalnim bankama, već se njima nužno mora uzeti u obzir činjenica da bi se tim zajmom poboljšala sposobnost društva ZSSK Cargo da ostvari buduću dobit, čime bi se povećala ili zadržala vrijednost državnog udjela. Naime, kako je izričito navedeno u izvješću iz 2009., financiranjem se među ostalim htjelo omogućiti društvu ZSSK Cargo da prevlada gospodarsku krizu i provede restrukturiranje radi postizanja dugoročne profitabilnosti. U istom tom izvješću smatralo se da društvo ZSSK Cargo to može ostvariti.

                     (52)

                     Pružanje tog zajma zapravo je bila jedna od različitih aktivnosti i mjera uzajamne potpore usmjerenih na osiguravanje dugoročnog rješenja za financijsku situaciju društva ZSSK Cargo prikazanu u uvodnoj izjavi 16., a koje uključuju: i. mjere za smanjenje troškova, ii. privremeno otpuštanje zaposlenika i iii. dugoročnu optimizaciju broja zaposlenika i daljnje restrukturiranje poslovanja društva ZSSK Cargo. Razuman sudionik na tržištu isto bi tako podupro restrukturiranje društva koje je u potpunosti pod njegovom kontrolom s obzirom na to da je postojala realna mogućnost da će se situacija tog društva poboljšati. U izvješću iz veljače 2009. koje su izradila i pregledala slovačka tijela prije odobravanja zajma doista se ukazuje na to da je država pomno provjerila izglede za budući razvoj društva ZSSK Cargo, uključujući njegovu sposobnost stvaranja novčanih tokova koji su potrebni za servisiranje i otplatu zajma, kao što bi to provjerio i razuman tržišni ulagatelj ili zajmodavac. Činjenica je da je javni dioničar, na temelju izgleda i dostupnih informacija, odlučio odobriti potpuno nadoknadiv zajam, pa i uz razumnu odgodu plaćanja, umjesto alternativnih financijskih instrumenata, kao što su (nepovratni) vlasnički kapital ili dug koji se može pretvoriti u vlasnički kapital ili druga hibridna financiranja, koji su mogli pokazati očekivanja da će društvo ZSSK Cargo imati poteškoća s otplatom.

                     (53)

                     Kao što su to učinili ostali privatni dioničari tijekom financijske i gospodarske krize koja je započela 2008., objektivni i provjerljivi dokazi koje je Slovačka dostavila pokazuju da je Ministarstvo prometa, pošte i telekomunikacija odobravanjem zajma koji je predmet ispitivanja htjelo djelovati u svojstvu dioničara, a tako je stvarno i djelovalo, kako bi zadržalo potencijalno vrijedan udio omogućivanjem daljnjeg poslovanja društva ZSSK Cargo u teškom poslovnom okruženju obilježenom naglim smanjenjima obujma tereta. Usto je podržalo daljnje poslovanje društva, omogućivši mu da se restrukturira, što je to društvo naposljetku i učinilo.

               4.3.   Zaključak

                     (54)

                     Uvjeti javnog zajma odobrenog društvu ZSSK Cargo bili su u skladu s tržišnim uvjetima te bi takav zajam odobrio i subjekt u tržišnom gospodarstvu. Iz toga slijedi da se ne može smatrati da se predmetnim zajmom omogućila (selektivna) prednost za društvo ZSSK Cargo. Budući da su uvjeti iz članka 107. stavka 1. UFEU-a kumulativni, nije potrebno ocijeniti je li zajam uključivao državna sredstva ni je li se njime narušilo ili prijetilo da će se narušiti tržišno natjecanje niti je li utjecao na trgovinu među državama članicama. Zato više nije potrebno ocjenjivati može li se predmetni zajam proglasiti spojivim s unutarnjim tržištem u skladu s člankom 107. stavkom 3. točkama (b) ili (c) UFEU-a.

               DONIJELA JE OVU ODLUKU:

            Članak 1.
            Zajam koji je Slovačka odobrila društvu Železničná Spoločnosť Cargo Slovakia, a.s. u iznosu od 165 969 594,37 EUR nije državna potpora u smislu članka 107. stavka 1. Ugovora o funkcioniranju Europske unije.

            Članak 2.
            Ova je Odluka upućena Slovačkoj.

            Sastavljeno u Bruxellesu 20. srpnja 2018.

                  Za Komisiju

               Margrethe VESTAGER

                  Članica Komisije

            (1)  SL C 117, 6.5.2010., str. 13.

            (2)  Taj se ugovor temelji na Zakonu br. 523/2004 od 23. rujna 2004. o proračunskim pravilima javne uprave i na izmjenama i dopunama određenih zakona i Zakona br. 278/1993 zb. o upravljanju državnom imovinom, kako je izmijenjen.

            (3)  ARDAL je osnovan kao proračunska organizacija povezana s državnim proračunom u okviru odjela zaduženog za proračun u slovačkom Ministarstvu financija u skladu s člankom 14. Zakona br. 291/2002 zb. o državnoj riznici i o promjenama i izmjenama određenih zakona na temelju Zakona br. 389/2002 o državnom dugu i državnim jamstvima. Cilj je i svrha funkcioniranja te agencije „pružanje likvidnosti i pristupa tržištu kako bi se potrebe države financirale na transparentan, razborit i troškovno učinkovit način i, istodobno, kako bi se troškovi otplate duga s vremenom sveli na najmanju mjeru, pod uvjetom da rizici povezani s portfeljem duga ostanu na prihvatljivoj razini” (http://www.ardal.sk/index.php?page=1).

            (4)  Direktiva Vijeća 91/440/EEZ od 29. srpnja 1991. o razvoju željeznica Zajednice (SL L 237, 24.8.1991., str. 25.).

            (5)  Godišnja izvješća za razdoblje 2005.–2008. objavljena su na web-mjestu društva ZSSK Cargo:
         http://www.zscargo.sk/en/public/press/annual-report/.

            (6)  Devizni tečaj 1 EUR = 37,88 SKK objavljen u SL C 336 od 31.12.2005., str. 1.

            (7)  Devizni tečaj 1 EUR = 34,435 SKK objavljen u SL C 332 od 30.12.2006., str. 1.

            (8)  Povjerljive informacje.
         Baza podataka S&P Capital IQ Platform https://www.capitaliq.com. CDS je sporazum o financijskoj razmjeni kojim se prodavatelj CDS-a obvezuje na nadoknadu kupcu (obično vjerovniku referentnog zajma) u slučaju da dužnik ne ispunjava obveze u pogledu zajma. Drugim riječima, prodavatelj CDS-a osigurava kupca od neispunjenja obveza u pogledu nekog referentnog zajma. Taj je instrument kao takav važan kako bi se dobio pokazatelj premije za rizik/naknade za jamstvo koje bi subjekt u tržišnom gospodarstvu zahtijevao da bi se osigurao od rizika neispunjenja obveza iz zajma.

            (9)  Komunikacija Komisije o reviziji metode za utvrđivanje referentnih kamatnih i diskontnih stopa (SL C 14, 19.1.2008., str. 6.).

            (10)  SL C 83, 7.4.2009., str. 1.

            (11)  SL C 244, 1.10.2004., str. 2.

            (12)  SL C 184, 22.7.2008., str. 13.

            (13)  Predmet C-124/10 P Komisija protiv EDF-a, EU:C:2012:318, točke od 81. do 84.

            (14)  Predmet T-318/00, Freistaat Thüringen protiv Komisije, stavak 125., EU:T:2005:363.

            (15)  Predmet C-305/89, Talijanska Republika protiv Komisije, stavak 20., EU:C:1991:142.

            (16)  Spojeni predmeti C-278/92, C-279/92 i C-280/92, Kraljevina Španjolska protiv Komisije, stavak 21.
         EU:C:1994:325.


title: Odluka Vijeća (EU) 2019/1814 od 24. listopada 2019. o imenovanju člana i zamjenika člana Odbora regija, koje je predložila Kraljevina Španjolska

text:
                  30.10.2019

                  HR

                  Službeni list Europske unije

                  L 278/10

         ODLUKA VIJEĆA (EU) 2019/1814
         od 24. listopada 2019.
         o imenovanju člana i zamjenika člana Odbora regija, koje je predložila Kraljevina Španjolska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog španjolske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2015/1571 (4)18. rujna 2015. g. José Ignacio CENICEROS GONZÁLEZ zamijenio je g. Pedra SANZA ALONSA u svojstvu člana. Odlukom Vijeća (EU) 2015/1774 (5)1. listopada 2015. gđa Begoña MARTÍNEZ ARREGUI zamijenila je g. Emilia DEL RÍA SANZA u svojstvu zamjenika člana.

                     (2)

                     Mjesto člana u Odboru regija postalo je slobodno istekom mandata g. Joséa Ignacija CENICEROSA GONZÁLEZA.

                     (3)

                     Mjesto zamjenika člana Odbora regija postalo je slobodno istekom mandata gđe Begoñe MARTÍNEZ ARREGUI,

               DONIJELO JE OVU ODLUKU:

            Članak 1.
            Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

                        (a)

                        članom:

                                    —

                                    gđa Concepción ANDREU RODRÍGUEZ, Presidenta de la Comunidad Autónoma de La Rioja,

                        (b)

                        zamjenikom člana:

                                    —

                                    g. Francisco Celso GONZÁLEZ GONZÁLEZ, Consejero de Hacienda de la Comunidad Autónoma de La Rioja.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 24. listopada 2019.

                  Za Vijeće

                  Predsjednica

               A.-K. PEKONEN

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2015/1571 od 18. rujna 2015. o imenovanju dvaju španjolskih članova Odbora regija (SL L 245, 22.9.2015, str. 8.).

            (5)  Odluka Vijeća (EU) 2015/1774 od 1. listopada 2015. o imenovanju španjolskog zamjenika člana Odbora regija (SL L 258, 3.10.2015., str. 10.)


title: Odluka Vijeća (EU) 2019/1815 od 24. listopada 2019. o imenovanju dvaju članova i triju zamjenika članova Odbora regija, koje je predložila Republika Slovenija

text:
                  30.10.2019

                  HR

                  Službeni list Europske unije

                  L 278/12

         ODLUKA VIJEĆA (EU) 2019/1815
         od 24. listopada 2019.
         o imenovanju dvaju članova i triju zamjenika članova Odbora regija, koje je predložila Republika Slovenija
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog slovenske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

                     (2)

                     Dva mjesta članova Odbora regija postala su slobodna istekom mandata g. Petera BOSSMANA i gđe Andreje POTOČNIK.

                     (3)

                     Tri mjesta zamjenika članova Odbora regija postala su slobodna istekom mandata gđe Mojce ČEMAS STJEPANOVIČ, gđe Tanje VINDIŠ FURMAN i g. Mirana SENČARA,

               DONIJELO JE OVU ODLUKU:

            Članak 1.
            Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

                        (a)

                        članovima:

                                    —

                                    g. Gregor MACEDONI, župan Mestne občine Novo mesto,

                                    —

                                    gđa Nuška GAJŠEK, županja Mestne občine Ptuj,

                        (b)

                        zamjenicima članova:

                                    —

                                    g. Aleksander Saša ARESNOVIČ, župan Mestne občine Maribor,

                                    —

                                    gđa Breda ARNŠEK, podžupanja Mestne občine Celje,

                                    —

                                    gđa Vlasta KRMELJ, županja Občine Selnica ob Dravi.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 24. listopada 2019.

                  Za Vijeće

                  Predsjednica

               A.-K. PEKONEN

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća (EU) 2019/1816 od 24. listopada 2019. o imenovanju člana i zamjenika člana Odbora regija, koje je predložila Portugalska Republika

text:
                  30.10.2019

                  HR

                  Službeni list Europske unije

                  L 278/13

         ODLUKA VIJEĆA (EU) 2019/1816
         od 24. listopada 2019.
         o imenovanju člana i zamjenika člana Odbora regija, koje je predložila Portugalska Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog portugalske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2018/1666 (4)6. studenoga 2018. g. Francisca LOPESA zamijenio je g. Hélder António GUERRA DE SOUSA SILVA u svojstvu zamjenika člana.

                     (2)

                     Mjesto člana Odbora regija postalo je slobodno istekom mandata g. Álvara DOS SANTOSA AMARA.

                     (3)

                     Mjesto zamjenika člana Odbora regija postalo je slobodno imenovanjem g. Héldera Antónija GUERRE DE SOUSE SILVE članom Odbora regija,

               DONIJELO JE OVU ODLUKU:

            Članak 1.
            Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

                        (a)

                        članom:

                                    —

                                    g. Hélder António GUERRA DE SOUSA SILVA, Presidente da Câmara de Mafra,

                        (b)

                        zamjenikom člana:

                                    —

                                    g. Carlos André Teles Paulo DE CARVALHO, Presidente da Câmara de Tabuaço.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 24. listopada 2019.

                  Za Vijeće

                  Predsjednica

               A.-K. PEKONEN

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2018/1666 od 6. studenoga 2018. o imenovanju dvaju članova i pet zamjenika članova Odbora regija, koje je predložila Portugalska Republika (SL L 278, 8.11.2018., str. 24).


title: Odluka Europskog vijeća (EU) 2019/1810 donesena u dogovoru s Ujedinjenom Kraljevinom od 29. listopada 2019. o produljenju razdoblja na temelju članka 50. stavka 3. UEU-a

text:
                  30.10.2019

                  HR

                  Službeni list Europske unije

                  LI 278/1

         ODLUKA EUROPSKOG VIJEĆA (EU) 2019/1810
         donesena u dogovoru s Ujedinjenom Kraljevinom
         od 29. listopada 2019.
         o produljenju razdoblja na temelju članka 50. stavka 3. UEU-a
         EUROPSKO VIJEĆE,
         uzimajući u obzir Ugovor o Europskoj uniji, a posebno njegov članak 50. stavak 3.,
         budući da:

                     (1)

                     Ujedinjena Kraljevina obavijestila je Europsko vijeće 29. ožujka 2017. o svojoj namjeri povlačenja iz Europske unije i Europske zajednice za atomsku energiju („Euratom”) u skladu s člankom 50. Ugovora o Europskoj uniji, koji se na Euratom primjenjuje na temelju članka 106.a Ugovora o osnivanju Europske zajednice za atomsku energiju.

                     (2)

                     U skladu s člankom 50. UEU-a Europska unija je s Ujedinjenom Kraljevinom u pregovorima dogovorila sporazum o utvrđivanju pojedinosti o njezinu povlačenju, uzimajući u obzir okvir za njezin budući odnos s Unijom.

                     (3)

                     Europsko vijeće potvrdilo je 25. studenoga 2018. Nacrt sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”) te odobrilo Političku izjavu kojom se uspostavlja okvir za buduće odnose Europske unije i Ujedinjene Kraljevine Velike Britanije i Sjeverne Irske („Politička izjava”). Vijeće je 11. siječnja 2019. donijelo Odluku (EU) 2019/274 (1) o potpisivanju Sporazuma o povlačenju (2).

                     (4)

                     U skladu s člankom 50. stavkom 3. UEU-a, Ugovori se na državu koja se povlači prestaju primjenjivati od dana stupanja na snagu sporazuma o povlačenju ili, ako do toga ne dođe, dvije godine od obavijesti, osim ako Europsko vijeće, u dogovoru s dotičnom državom članicom, jednoglasno odluči produljiti to razdoblje.

                     (5)

                     Odlukom (EU) 2019/476 (3) Europsko vijeće, u dogovoru s Ujedinjenom Kraljevinom, prvotno je odlučilo produljiti razdoblje iz članka 50. stavka 3. UEU-a do 12. travnja 2019. To je razdoblje dodatno produljeno do 31. listopada 2019. Odlukom Europskog vijeća (EU) 2019/584 donesenom u dogovoru s Ujedinjenom Kraljevinom (4).

                     (6)

                     Nakon pregovora održanih u rujnu i listopadu 2019. pregovarači Unije i Ujedinjene Kraljevine postigli su dogovor o revidiranom tekstu Protokola o Irskoj / Sjevernoj Irskoj sadržanom u Sporazumu o povlačenju i o potrebnim tehničkim prilagodbama članaka 184. i 185. tog sporazuma te o revidiranom tekstu Političke izjave. Europsko vijeće potvrdilo je 17. listopada 2019. izmijenjeni Sporazum o povlačenju i odobrilo revidirani tekst Političke izjave. Vijeće je 21. listopada 2019. donijelo Odluku (EU) 2019/1750 o izmjeni Odluke (EU) 2019/274 (5) o potpisivanju Sporazuma o povlačenju.

                     (7)

                     Ujedinjena Kraljevina podnijela je 19. listopada 2019. zahtjev za produljenje razdoblja predviđenog u članku 50. stavku 3. UEU-a do 31. siječnja 2020. U zahtjevu se navodi da, ako stranke postignu ratifikaciju Sporazuma o povlačenju prije 31. siječnja 2020., vlada predlaže da to razdoblje završi prije navedenog roka.

                     (8)

                     Vlada Ujedinjene Kraljevine podnijela je zakonodavne akte potrebne kako bi se nastavilo s ratifikacijom Sporazuma o povlačenju. Vijeće Europske unije odobrilo je 21. listopada 2019. Nacrt odluke Vijeća o sklapanju Sporazuma o povlačenju i poslalo ga Europskom parlamentu s ciljem dobivanja njegove suglasnosti. Unija i Ujedinjena Kraljevina još nisu dovršile unutarnje postupke potrebne za ratifikaciju Sporazuma o povlačenju. U Ujedinjenoj Kraljevini trenutačno se raspravlja o tome kako riješiti pitanje ratifikacije, a premijer Ujedinjene Kraljevine zagovara održavanje općih izbora.

                     (9)

                     Kako bi se omogućilo dovršenje ratifikacije Sporazuma o povlačenju, Europsko vijeće pristaje na dodatno produljenje do 31. siječnja 2020.

                     (10)

                     Europsko vijeće podsjeća da, na temelju članka 50. stavka 3. UEU-a, Sporazum o povlačenju može stupiti na snagu na raniji datum, ako stranke dovrše svoje postupke ratifikacije prije kraja razdoblja iz članka 50. stavka 3. UEU-a. Slijedom toga, povlačenje bi trebalo nastupiti prvog dana mjeseca koji slijedi nakon dovršetka postupaka ratifikacije ili na datum 1. veljače 2020., ovisno o tome što nastupi ranije.

                     (11)

                     Ovim se dodatnim produljenjem ne smije narušiti pravilno funkcioniranje Unije i njezinih institucija. Nadalje, ono će imati za posljedicu da će Ujedinjena Kraljevina ostati država članica do novog datuma povlačenja, s punim pravima i obvezama u skladu s člankom 50. UEU-a, uključujući obvezu predlaganja kandidata za imenovanje članom Komisije. Podsjeća se da Ujedinjena Kraljevina ima pravo opozvati svoju obavijest u bilo kojem trenutku. Europsko vijeće podsjeća na preuzimanje obveze Ujedinjene Kraljevine da postupa na konstruktivan i odgovoran način tijekom razdoblja produljenja u skladu s dužnošću lojalne suradnje te očekuje od Ujedinjene Kraljevine da ispuni tu preuzetu obvezu i obvezu iz Ugovora na način kojim se odražavaju njezine okolnosti kao države članice koja se povlači. U tu svrhu Ujedinjena Kraljevina olakšava postizanje zadaća Unije i suzdržava se od svake mjere kojom bi se moglo ugroziti postizanje ciljeva Unije, posebice pri sudjelovanju u postupcima donošenja odluka Unije.

                     (12)

                     Tekući mandati članova institucija, tijela, ureda i agencija Unije koji su nominirani, imenovani ili izabrani s obzirom na članstvo Ujedinjene Kraljevine u Uniji prestat će čim se Ugovori prestanu primjenjivati na Ujedinjenu Kraljevinu, tj. na datum povlačenja.

                     (13)

                     Ovim produljenjem isključuje se svako ponovno otvaranje Sporazuma o povlačenju. Svako jednostrano preuzimanje obveza, izjava ili drugi akt Ujedinjene Kraljevine trebali bi biti u skladu s tekstom i smislom Sporazuma o povlačenju te se njima ne smije ometati njegova provedba. Takvo produljenje ne može se upotrebljavati za započinjanje pregovora o budućem odnosu.

                     (14)

                     Kako je predviđeno člankom 50. stavkom 4. UEU-a, Ujedinjena Kraljevina ne sudjeluje u raspravama Europskog vijeća o ovoj Odluci ni u njezinu donošenju. Međutim, kako se navodi u pismu premijera Ujedinjene Kraljevine od 28. listopada 2019., Ujedinjena Kraljevina pristala je, u skladu s člankom 50. stavkom 3. UEU-a, na produljenje razdoblja iz tog članka i na ovu Odluku,

               DONIJELO JE OVU ODLUKU:

            Članak 1.

               1.   Razdoblje predviđeno člankom 50. stavkom 3. UEU-a, kako je produljeno Odlukom Europskog vijeća (EU) 2019/584, dodatno se produljuje do 31. siječnja 2020.

               2.   U skladu s člankom 50. stavkom 3. UEU-a i kako je predviđeno u Sporazumu o povlačenju, u slučaju da stranke tog sporazuma dovrše svoje postupke ratifikacije i obavijeste depozitara o dovršetku tih postupaka u studenome 2019., u prosincu 2019. ili u siječnju 2020., Sporazum o povlačenju stupit će na snagu:

                           —

                           1. prosinca 2019.,

                           —

                           1. siječnja 2020., odnosno

                           —

                           1. veljače 2020.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 29. listopada 2019.

                  Za Europsko vijeće

                  Predsjednik

               D. TUSK

            (1)  Odluka Vijeća (EU) 2019/274 od 11. siječnja 2019. o potpisivanju, u ime Europske unije i Europske zajednice za atomsku energiju, Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 47 I, 19.2.2019., str. 1).

            (2)  Tekst Sporazuma o povlačenju priloženog Odluci (EU) 2019/274 objavljen je u SL C 66 I, 19.2.2019., str. 1.

            (3)  Odluka Europskog vijeća (EU) 2019/476, donesena u dogovoru s Ujedinjenom Kraljevinom, od 22. ožujka 2019. o produljenju razdoblja iz članka 50. stavka 3. UEU-a (SL L 80 I, 22.3.2019., str. 1.).

            (4)  Odluka Europskog vijeća (EU) 2019/584, donesena u dogovoru s Ujedinjenom Kraljevinom, od 11. travnja 2019. o produljenju razdoblja iz članka 50. stavka 3. UEU-a (SL L 101, 11.4.2019., str. 1.).

            (5)  Odluka Vijeća (EU) 2019/1750 od 21. listopada 2019. o izmjeni Odluke (EU) 2019/274 o potpisivanju, u ime Europske unije i Europske zajednice za atomsku energiju, Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 274 I, 28.10.2019., str. 1.).


title: Odluka Vijeća od 24. listopada 2019. o imenovanju zamjenika izvršnog direktora Europola2019/C 370/02

text:
                  31.10.2019

                  HR

                  Službeni list Europske unije

                  C 370/4

         ODLUKA VIJEĆA
         od 24. listopada 2019.
         o imenovanju zamjenika izvršnog direktora Europola
         (2019/C 370/02)
         VIJEĆE EUROPSKE UNIJE,
         uzimajući u obzir Uredbu (EU) 2016/794 Europskog parlamenta i Vijeća od 11. svibnja 2016. o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP (1), a posebno njezine članke 54. i 55.,
         kao tijelo ovlašteno za imenovanje izvršnog direktora i zamjenikâ izvršnog direktora Europola,
         budući da:

                     (1)

                     Mandat jednog od sadašnjih zamjenika izvršnog direktora Europola isteći će 31. listopada 2019. Stoga je potrebno imenovati novog zamjenika izvršnog direktora Europola.

                     (2)

                     Odlukom upravnog odbora Europola od 1. svibnja 2017. utvrđuju se pravila za odabir, produljenje mandata i razrješenje dužnosti izvršnog direktora i zamjenikâ izvršnog direktora Europola.

                     (3)

                     U skladu s člankom 3. stavkom 1. točkom (a) odluke upravnog odbora Europola od 1. svibnja 2017. jedno od radnih mjesta zamjenika izvršnog direktora Europola smatra se nepopunjenim od 31. siječnja 2019., odnosno devet mjeseci prije isteka mandata jednog od sadašnjih zamjenika izvršnog direktora Europola. Obavijest o slobodnom radnom mjestu zamjenika izvršnog direktora Europola objavljena je u Službenom listu Europske unije23. siječnja 2019. (2).

                     (4)

                     U skladu s člankom 54. stavkom 2. Uredbe (EU) 2016/794 odbor za odabir koji je osnovao upravni odbor („odbor za odabir”) sastavio je popis kandidata koji su ušli u uži izbor. Odbor za odabir sastavio je propisno obrazloženo izvješće 8. svibnja 2019.

                     (5)

                     Na temelju izvješća odbora za odabir te u skladu s Uredbom (EU) 2016/794 i odlukom upravnog odbora od 1. svibnja 2017., upravni odbor izdao je 23. svibnja 2019. obrazloženo mišljenje o imenovanju zamjenika izvršnog direktora Europola, u kojem je Vijeću predložio popis od troje prikladnih kandidata za navedeno radno mjesto koji su ušli u uži izbor.

                     (6)

                     Vijeće je 18. srpnja 2019. odabralo g. Jürgena EBNERA za sljedećeg zamjenika izvršnog direktora Europola i obavijestilo nadležni odbor Europskog parlamenta o njegovu odabiru za potrebe članka 54. stavka 2. četvrtog podstavka Uredbe (EU) 2016/794.

                     (7)

                     Odabrani kandidat predstavio se 5. rujna 2019. Odboru Europskog parlamenta za građanske slobode, pravosuđe i unutarnje poslove („Odbor LIBE”), a Vijeće je pismom od 18. listopada 2019. obaviješteno o mišljenju koje je donio Odbor LIBE u skladu s člankom 54. stavkom 2. četvrtim podstavkom Uredbe (EU) 2016/794,

               DONIJELO JE OVU ODLUKU:

            Članak 1.
            G. Jürgen EBNER imenuje se zamjenikom izvršnog direktora Europola za razdoblje od 1. studenoga 2019. do 31. listopada 2023. u razredu AD 14.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 24. listopada 2019.

                  Za Vijeće

                  Predsjednica

               A.-K. PEKONEN

            (1)  SL L 135, 24.5.2016., str. 53.

            (2)  SL C 28 A, 23.1.2019., str. 1.